b'\n_START_ARTICLE_\nMesusa\n_START_PARAGRAPH_\nAng mesusa o mesusot (Ingles: mezuzah o \xd7\x9e\xd7\x96\xd7\x95\xd7\x96\xd7\x94\xe2\x80\x8e [isahan] o mezuzot o \xd7\x9e\xd7\x96\xd7\x95\xd7\x96\xd7\x95\xd7\xaa [maramihan], nangangahulugan sa Hebreo ng "haligi ng pinto") ay ang pergamino o pinatuyong katad mula sa tupang may nakasulat na sitas mula sa Tanakh. Tinatatakan ito ng Shaddai o pangalan ng Diyos kapag ibinalumbon o ibinilot na. Ikinakabit ito sa may pintuan ng bahay upang mangahulugang may nakatirang Hudyong mag-anak sa tahanang pinaglagyan niyon. Naglalaman o nasusulat ang pergaminong balumbong ito ng mga talata o talataan mula sa Aklat ng Deuteronomiyo, partikular na ang Deuteronomiyo 6:4-9 at ang Deuteronomiyo 11:13-21, at nakabilot o nakabalumbong inilalagay sa loob ng isang pinalamutiang sisidlan. Ipinapako ang lalagyang may mesusa sa haligi o poste ng pinto. Isa itong tanda ng pananalig at paalala ng walang humpay o walang maliw at mapagtalimang presensiya o pagdalo ng Diyos.'